SAPPE บวกต่อ 4% โบรกชี้กำไร Q3 โตเด่น ส่งออกแกร่ง-ฐานลูกค้าตปท.แน่น เคาะเป้า 47.50 บ.
SAPPE วิ่งต่อ 4% ลุ้นกำไรไตรมาส 3 โตต่อ อานิสงส์ส่งออกแกร่ง-ฐานลูกค้าตปท.แน่น โบรกอัพกำไรปีนี้ขึ้น 6% แนะนำราคาเป้าหมาย 47.50 บ.
SAPPE วิ่งต่อ 4% ลุ้นกำไรไตรมาส 3 โตต่อ อานิสงส์ส่งออกแกร่ง-ฐานลูกค้าตปท.แน่น โบรกอัพกำไรปีนี้ขึ้น 6% แนะนำราคาเป้าหมาย 47.50 บ.
19 ส.ค. 2565

ผู้สื่อข่าวรายงานว่า วันนี้ (19 ส.ค.65) ราคาหุ้น บริษัท เซ็ปเป้ จำกัด (มหาชน) หรือ SAPPE ณ เวลา 15:39 น. อยู่ที่ระดับ 40.50 บาท บวก 1.50 บาท หรือ 3.85% สูงสุดที่ระดับ 40.50 บาท ต่ำสุดที่ระดับ 39.25 บาท ด้วยมูลค่าการซื้อขาย 55.93 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ว่า ไตรมาส 3 SAPPE ยังมีโมเมนตัมการส่งออกที่แข็งแกร่ง บริษัทจึงปรับเพิ่มเป้าอัตราการเติบโตของรายได้ปีนี้เป็น 30-35% หลังจากประสบความสำเร็จในการสร้างแบรนด์ และ Engagement ในตลาดส่งออกหลายๆตลาด ทั้งฟิลิปปินส์ อินโดนีเซีย เกาหลี และฝรั่งเศส อย่างไรก็ดีเนื่องจากปริมาณยอดขายเติบโตสูงมาก เพื่อคว้าโอกาสในการเติบโตบริษัทจึงมีแผนจะเพิ่มกำลังการผลิตอีกแระมาณ 20% ในปี 66 ซึ่งจะช่วยหนุนให้รายได้โตได้ประมาณ 35% และลดแรงกดดันในปี 66 ลง
ทั้งนี้ทางฝ่ายวิจัยได้ปรับเพิ่มประมาณการกำไรปี 65 ขึ้น 6%, ปี 66 ขึ้น 2% ส่วนปี 67 ขึ้น 2% และขยับไปใช้ราคาเป้าหมายปี 66 ที่ 47.50 บาท